Publication: Magyar Közlöny
Issue: MK-2001-11 (Year: 2001, Number: 11)
Era: 1990-2004
Section: a 4/2001. (I. 31.) KöViM rendelethez
Paragraph Index: 403

12. Erőtani és szilárdságtani vizsgálatok 12.1. Törővizsgálat 12.1.1. Törővizsgálatot kell végezni — ha az anyag nem rendelkezik erőtani és szilárdságtani vizsgálatról tanúsítvánnyal; — törés, rongálódás esetén utólag az adott termékszabvány vizsgálati előírásai szerint; — minden új típusú súrlódásos kapcsolat bevezetése előtt. 12.1.2. Az új típusú súrlódásos kapcsolat vizsgálata a következők szerint történjen: A vizsgált kapcsolóelem méretaránya 1:1. A vizsgálatot 5 elemen kell elvégezni, és a szélső értékek elhagyása után átlagot kell számítani. A vizsgálatot két lépésben kell elvégezni: — a csavar húzónyomatékának értékét az MSZ 13015—5 szerint kell meghatározni. Minden egyéb esetben a csavarokat satuba fogva nyomatékmérő kulccsal kell folyásig terhelni úgy, hogy az anya és az alátét alatt még hasznos menethossz legyen; — a tartószerkezet (kengyel, bilincs) terhelése megcsúszásig történik. A csavarokat az előző bekezdés szerinti értékig meghúzva, a szerkezetet megterhelve, a megcsúszást okozó teher összehasonlítandó a 6.2. szakaszban meghatározott mértékadó erőjátékkal. Megfelelő a szerkezet, ha a mért érték legalább 50%-kal nagyobb a mértékadó igénybevételeknél. 12.2. Merevségi vizsgálatok az MSZ 15021—2 szerint.

Source: https://magyarkozlony.hu/hivatalos-lapok/9198e1e996be4baa3a19f06d4ae3b27f73d84edb/dokumentumok/27b13f8c88fd269a71ab6d38abc93ab54f792202/letoltes